उधर, बीजेपी अध्यक्ष अमित शाह के निर्देश के बाद आंध्र प्रदेश में टीडीपी की अगुवाई की सरकार में शामिल बीजेपी के दो मंत्रियों ने भी इस्तीफे दे दिए. बीजेपी ने कहा कि मोदी सरकार ने आंध्र प्रदेश के लिए दस साल का काम साढ़े तीन साल में कर दिया. इस बीच कंग्रेस ने भी टीडीपी पर डोरे डालने शुरू कर दिए. पार्टी के वरिष्ठ नेता अहमद पटेल ने पीएम मोदी की इस बात पर आलोचना की कि, उन्होंने नायडू से फोन पर बात नहीं की. चर्चा है कि विपक्षी एकता के लिए सोनिया गांधी के डिनर पर टीडीपी को बुलाया जा सकता है. हालांकि कंग्रेस और टीडीपी दोनों ने इससे इंकार किया है.